Bahasa Malagasi

**Bahasa Malagasi** adalah bahasa dituturkan dalam kalangan orang Malagasi yang menduduki pulau Madagaskar di bahagian tenggara benua Afrika. Ia merupakan turunan cabang timur bahasa Barito yang datang dari cabang Melayu-Polinesia rumpun Austronesia, ia merupakan cabang paling barat dalam bahasa-bahasa Austronesia yang dituturkan.

## Sejarah

Bahasa Malagasi merupakan satu bahasa yang ada kaitan rapat dengan bahasa Melayu-Polinesia yang merupakan cabang keluarga bahasa Austronesia. Bahasa ini mula dikatakan ada hubungan dengan Melayu-Polinesia sejak kurun ke-18. Namun, agak jarang bahasa ini dikait dengan bahasa Afrika. Bahasa ini berkait dengan bahasa-bahasa di Malaysia, Filipina, Indonesia moden dan lebih rapat dengan Barito Timur yang ditutur di pulau Borneo.

Bahasa Malagasi berasal dari bahasa Barito Tenggara, lebih 90% sebutan bahasa ini terutamanya berkaitan dengan bahasa Maanyan, iaitu bahasa dari kawasan Sungai Barito di Kalimantan Tengah. Induk bahasa ini mendapat pengaruh langsung bahasa-bahasa Melayu dan Jawa  unsur Melayu terutamanya dapat diperhatikan melalui kesan unsur pinjaman bahasa Arab dalam beberapa kosa kata Malagasi melalui pengantaraan bahasa Melayu itu sendiri mahupun pengungkapan kata menggagaskan benda yang sudah lama wujud dalam dua-dua ketamadunan ini. Perkara ini seiring sejarah mengenai perpindahan orang Ma'anyan dibawa sebagai buruh dan hamba oleh orang-orang Melayu dan Jawa dalam armada perdagangan mereka yang sampai di Madagaskar sekitar tahun 50-500 Masihi. Kemudiannya, pendatang Indonesia bercampur-gaul dengan penduduk dari Afrika Timur dan tanah Arab.

## Perkamusan
Frederick de Houtman mengarang sebuah kamus gandingan bahasa Malagasi-Belanda-Melayu pada tahun 1603.

Pada tahun 2019, sebuah buku dwibahasa Malagasi-Melayu bertajuk *Buku Asas Perbualan Malagasy-Melayu* ditulis Ny Aina Merryl Raharinarivonirina dengan kerjasama badan bukan kerajaan (NGO) Grup Penjejak Tamadun Dunia mula diterbitkan; buku tersebut diperkenalkan semasa program Diskusi Dari Madagaskar ke Malaysia di Perpustakaan Pengajian Melayu Universiti Malaya pada 10 Julai tahun itu.

## Perbandingan dengan bahasa serumpun
Suku kata terbuka yakni yang berhujung bunyi vokal merupakan ciri utama bahasa ini yang menonjol berbanding bahasa-bahasa turunan Austronesia lain:

Secara umumnya juga, bunyi fonem konsonan bahasa ini boleh saling berpadanan menunjukkan perbezaan dengan bunyi yang ada pada bahasa-bahasa Nusantara:

* bunyi /h/ dihilangkan
* bunyi sengauan seperti /ŋ/ diringkaskan kepada -/na/
* bunyi /t/ menjadi // (diwakili )
* bunyi /d͡ʒ/ beralih kepada /dz/
* bunyi /p/ beralih kepada /f/ kecuali selepas bunyi sengauan (misalnya ***p'''usa'' "kucing" kepada [[Fosa|***f*'osa*]])

Penyimpangan sebutan antara bahasa Malagasi dengan bahasa-bahasa serumpun yang asal di kepulauan Melayu dapat ditunjukkan dalam pengiraan angka seperti berikut:

## Sistem tulisan
Sebelum kedatangan orang Barat ke Madagaskar, tulisan Sorabe berasaskan abjad Arab digunakan dalam kalangan yang celik huruf masyarakat pulau tersebut dari seawal abad ke-15. Manuskrip tertua dalam tulisan ini adalah suatu kamus kecil dwibahasa Malagasi-Belanda bertarikh 1908 oleh Gabriel Ferrand. Kamus pertama bahasa ini turut dikembangkan pada ketika ini oleh pembesar jajahan Perancis, Étienne de Flacourt.

Tulisan Rumi dipilih Raja Radama I pada tahun 1823 sebagai sistem penulisan rasmi kerajaan baginda dikembangkan seorang mubaligh Kristian dari Wales, David Jones. 

## Perbendeharaan kata contoh
Contoh berikut datang dialek Merina dituturkan di ibu kota Madagaskar dan dataran tinggi tengah didiami oleh suku Merina serta asas kepada bahasa Malagasi baku difahami seluruh pulau ini. 

## Nota


## Rujukan